stanford-oval/wikipedia huggingface dataset:
Afrikanjujuba

| Afrikanjujuba |
| --- | --- |
 Afrikanjujuban lehtiä ja hedelmiä Etelä-Afrikan Magaliesbergessä.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Paatsamakasvit Rhamnaceae
Tribus::  Paliureae
Suku::  Jujubat Ziziphus
Laji::  mucronata
Kaksiosainen nimi
 Ziziphus mucronata  Willd. 
Katso myös
   Afrikanjujuba Wikispeciesissä   Afrikanjujuba Commonsissa 
Infobox OKNimi-testi OKIUCN-testi OK: 
Afrikanjujuba (Ziziphus mucronata) on paatsamakasvien heimoon ja jujubien sukuun kuuluva kasvilaji.
Ulkonäkö ja koko

Afrikanjujuba on piikikäs, harmaanruskeakuorinen pensas, jonka voi kasvaa jopa 10 metrin korkuiseksi. Piikit sijaitsevat pareittain lehtihangoissa; toinen osoittaa ylöspäin, toinen alaspäin. Vuorottaiset lehdet ovat ruodillisia ja yksinkertaisia. Molemmin puolin vihreä lehtilapa on munanmuotoinen, tyveltään pyöreä tai herttamainen, usein epäsymmetrinen ja teräväkärkinen tai mukronaatti. Lehtisuonitus jakautuu tyvellä kolmeen erilliseen pääsuoneen.
Afrikanjujuban 10–20 kukkaa sijaitsevat yhdessä lehtihangoista kasvavissa kukinnoissa. Viisiteräiset kukat ovat halkaisijaltaan noin 3–4 millimetriä. Viisi verho- ja terälehteä ovat huomaamattoman keltavihreitä. Pyöreä luumarja muuttuu kypsyessään punaruskeaksi.
Levinneisyys

Afrikanjujuba kasvaa luonnonvaraisena trooppisessa Afrikassa ja Aasiassa savanneilla, jokivarsien kasvillisuudessa ja termiittikeoilla.
Käyttö

Afrikanjujuban puuainesta käytetään työkaluissa ja keittiövälineissä, mutta myös polttopuuna ja puuhiilen tuotannossa. Piikkisyytensä vuoksi kasvia käytetään usein myös pensasaidoissa.
Käännös suomeksi
Alt.atheism

alt.atheism on Usenet-keskusteluryhmä, jossa keskustellaan ateismista. alt.atheism FAQ:n mukaan ryhmän tarkoituksena on keskustella ateismista sekä ateismiin liittyvistä aiheista, kuten uskonnosta kouluissa, ateistien syrjinnästä ja siitä missä määrin uskonto on vaaraksi yhteiskunnalle ja yksilölle.
alt.atheismiin liitty löyhästi viisi muuta keskusteluryhmää:
alt.atheism.holysmoke
alt.atheism.moderated (ei juuri käytetä nykyisin)
alt.atheism.illogical-fuckwits
alt.atheism.satire
alt.athiesm
Keskusteluryhmässä on paljon erityisesti kristillisten fundamentalistien trollausta. Eräs keino trollien käsittelemiseen on satiiri, jota harjoitetaan muun muassa palvomalla ”Näkymätöntä vaaleanpunaista yksisarvista” ja keskustelemalla avoimesti ilkeästä ateistien salaliitosta ("Evil Atheist Conspiracy"). Molemmat käsitteet ovat tulleet tunnetuksi julkisuudessa.
Aiheesta muualla

alt.atheism-keskusteluryhmän kotisivut
alt.atheism FAQ, Internet Archiven säilömä sivu vuodelta 2005.
Art Rupe

Art Rupe (s. Arthur Goldberg, 5. syyskuuta 1917 Greensburg, Pennsylvania, Yhdysvallat – 15. huhtikuuta 2022 Santa Barbara, Kalifornia) oli yhdysvaltalainen musiikkialan taustavaikuttaja. Hän perusti vuonna 1945 Los Angelesissa Specialty Records -levy-yhtiön, jonka tärkeimpiin tuottajiin kuuluivat Rupen itsensä lisäksi Robert Blackwell, Johnny Vincent ja J. W. Alexander.
Rupe sai yhden yhtiönsä suosituimmista artisteista ”Little Richard” -nimimerkkiä käyttäneen miehen lähetettyä hänelle demonauhansa. Rupe vakuuttui, ja Little Richard sai välittömästi levytyssopimuksen Specialtyltä.
Rupe myi Specialtyn Fantasy Recordsille vuonna 1991. Hänen panoksensa R&B:n, bluesin, gospelin ja varhaisen rock'n'roll-musiikin kehitykseen on kuitenkin merkittävää, jopa siinä määrin, että hän sai vuonna 2007 paikan Blues Hall of Famesta.
Abbas ibn Abd al-Muttalib

Abbas ibn  Abd al-Muttalib arabialaisin kirjaimin
Al-Abbas ibn Abd al-Muttalib ( ٱلْعَبَّاسُ ٱبْنُ عَبْدِ ٱلْمُطَّلِبِ, n. 565 – n. 653) oli islamilaisen perimätiedon mukaan profeetta Muhammedin isänpuoleinen setäpuoli ja kaksi tai kolme vuotta häntä vanhempi.  Al-Abbasin ja Muhammedin  yhteisellä isoisällä Abd al-Muttalibillä oli viisi vaimoa. Al-Abbasin äiti oli Nutayla bint Janab, kun taas Muhammedin isän Abdallahin äiti oli Fatima bint Amr.
Elämänvaiheita

Tietämättömyyden ajalla al-Abbas vastasi pyhän zamzam-lähteen ylläpidosta ja pyhiinvaeltajien juottamisesta Mekassa. Ibn Ishaqin mukaan Al-Abbasin isä oli siirtänyt tehtävän juuri al-Abbasille, vaikka tämä oli pojista nuorin. Kun Mekka muuttui islamilaiseksi, Muhammed valtuutti al-Abbasin jatkamaan tässä tehtävässä, joka sen jälkeen säilyi hänen suvussaan.
Al-Abbas ei ollut kääntynyt islamiin vielä silloin, kun muslimit pakenivat Mekasta Medinaan. Hän soti muslimeja vastaan Badrin taistelussa ja jäi vangiksi. Ibn Ishaq kertoo Muhammedin sanoneen, että al-Abbasia ei saa tappaa, sillä hänet oli pakotettu sotaan. Vangiksi ottaja oli pieni mies, kun taas al-Abbas oli kookas ja roteva. Kun Muhammed kysyi, miten vangitseminen oli onnistunut, pieni mies selitti, että tuntematon kookas mies oli auttanut asiassa. Muhammed totesi, että enkeli oli vanginnut al-Abbasin. Koska al-Abbas oli varakas mies häntä ei kuitenkaan vapautettu ilman, että hän oli ensin maksanut lunnaat. Myöhemmin al-Abbas kääntyi islamiin ja osallistui Muhammedin rinnalla Hunainin ja Ta'ifin taisteluihin sekä Tabukin retkikuntaan. Hän oli mukana, kun Muhammed valtasi Mekan.
Al-Abbas kuoli Medinassa vuonna 653 ollessaan 88-vuotias. Tuolloin Uthman oli kalifina. Kalifi lausui rituaalisen rukouksen hänen ruumispaariensa ääressä. Al-Abbas haudattiin al-Baqi'in Medinassa.
Abbasidien kantaisä

Vuoden 750 tienoilla Persian Khorasanista tullut abbasidien klaani kukisti umaijadien vallan Damaskoksessa ja perusti perinnöllisen abbasidikalifaatin, joka hallitsi vuoteen 945 ja senkin jälkeen nukkehallitsijoiksi muutettuina 1500-luvulle asti. Islamista alettiin kirjoittaa vasta abbasidikalifaatissa, ja heidän perustamassaan Bagdadissa Ibn Ishaq (k. 767) oli ensimmäinen, joka kirjoitti Muhammedin elämäkerran. Siinä hän esitteli ensimmäisen kerran myös al-Abbasin, jota kalifit pitivät esi-isänään.
Abbasidien historiankirjoituksessa, jota Ibn Ishaq edusti, kumottu umaijadivalta edusti jumalattomuutta ja luopumista islamista. Virallisen historiankirjoituksen mukaan umaijadeja oli kuitenkin edeltänyt islamin kulta-aika, jolloin noudatettiin islamilaista lakia. Abbasidien sukulaisuus profeetta Muhammediin oikeutti heidän valtansa, kun taas umaijadit eivät olleet profeetan sukulaisia.
Sukulaisuus tai läheisyys profeetta Muhammediin oli kunnia-asia abbasidivaltakunnassa. Kun Ibn Ishaq kirjoitti Bagdadissa 760-luvulla Muhammedin ensimmäisen elämäkerran, hän asetti arabisuvut arvojärjestykseen kertomalla kuka oli "ensimmäisenä" kääntynyt islamiin tai missä järjestyksessä oli puristettu Muhammedin kättä.
Abbasidien kantaisä > Muita sukulaisia hallitsijoina

Muhammedilla ei ollut aikuiseksi elänyttä poikaa, ja tämä olisikin tuottanut teologisia ongelmia, sillä Muhammed oli viimeinen profeetta, kun taas profeetan poikienkin olisi pitänyt olla profeettoja. Abbasidit turvautuivat sukulaisuuden rakentamisessa Muhammedin setään (oikeastaan setäpuoleen), ja myöhemminkin muslimihallitsijat ovat pyrkineet rakentamaan sukulaisuutta profeetta. Pohjois-Afrikassa ja Egyptissä hallinneet fatimidit julistivat  itsensä kalifeiksi ja katsoivat polveutuvansa Muhammedin tyttärestä Fatimasta.
Monissa muslimimaissa sukulaisuus islamin pyhään perheeseen on edelleen tärkeä asia. Sukulaisista käytetään nimitystä sharif tai sayyid. Nykyaikana profeetta Muhammedin sukulaisia ovat katsoneet olevansa muun muassa Marokon kuningas  Ḥassan II, Jordanian kuningas Hussein ja Irakin presidentti Ṣaddam Hussein.
Historiallisuus

Varhaisin lähde, joka kertoo al-Abbasista, on Ibn Ishaqin 700-luvun puolivälissä kirjoittama ja nykyään kadonnut kirja, jonka tekstejä on voitu ennallistaa 800-luvulla kirjoitettujen teosten avulla. Historiakriittinen islamin tutkimus pitää islamilaisen perimätiedon henkilögalleriaa kansanperinteenä vailla historiallista totuusarvoa. Arabisti Hans Jansen liittää tarinan zamzam-kaivon hoitajan asemesta siihen, että tarina kirjoitettiin abbasidien hovissa.
Ahveslampi

| Ahveslampi |
| --- | --- |
Valtiot:  Suomi
Maakunnat:  Päijät-Häme
Kunnat:  Hartola
Koordinaatit:  61°30′02″N, 25°59′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Uurajärven valuma-alue (14.86)
Laskuoja:  oja Kilpijokeen 
Järvinumero:  14.861.1.002
Mittaustietoja
Pinnankorkeus:  89,5 m  
Pituus:  470 m  
Leveys:  240 m  
Rantaviiva:  1,109 km  
Pinta-ala:  7,587 ha  
Saaria:  ei saaria 
 fiAhveslampi 
Ahveslampi  on Päijät-Hämeessä Hartolassa  Pohjolan lähellä sijaitseva lampi.
Maantietoa

Lampi on 470 metriä pitkä, 240 metriä leveä, ja sen pinta-ala on 7,6 hehtaaria. Lammella ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Uurajärven valuma-alueella (14.86), jonka Kalhonjoen alueeseen (14.861) se kuuluu. Lammen vedenpinnan korkeus on 89,5 metriä mpy.
Alavuden Urheilijat

Alavuden Urheilijoiden logo
Alavuden Urheilijat eli AU on Alavudella toimiva urheilun yleisseura. Sen lajeihin kuuluvat nykyisin hiihto, paini, painonnosto, uinti, voimistelu ja yleisurheilu.
Alavuden Urheilijoita ovat edustaneet muun muassa yleisurheilijat Erik ja Kaisa Gustafsson, Eeles Landström, Satu Levelä, Heikki Pippola ja Teija Saari sekä painijat Tuomo Mäntylä ja Antti Vainionpää. Tällä hetkellä seuran nimekkäimpiä urheilijoita ovat korkeushyppääjä Mari Sepänmaa ja painija Antti Hakala.
Alavuden Urheilijat voitti suunnistuksen Jukolan viestin vuonna 1975.
Aiheesta muualla

Alavuden Urheilijoiden kotisivut
Antonio Moreno Casamitjana

Antonio Moreno Casamitjana (9. heinäkuuta 1927 Santiago de Chile – 31. heinäkuuta 2013) oli chileläinen roomalaiskatolinen arkkipiispa. Hänet vihittiin papiksi Santiago de Chilen arkkihiippakuntaan 4. joulukuuta 1949 ja nimitettiin sen vihkipiispaksi sekä Madesin titulaaripiispaksi 22. huhtikuuta 1986. Piispaksi vihkiminen seurasi 9. heinäkuuta. Pääkonsekraattorina toimi Juan Francisco Fresno Larraín, jota avustivat Eladio Vicuña Aránguiz ja Bernardino Piñera Carvallo.
Moreno Casamitjana sai 14. lokakuuta 1989 nimityksen Concepciónin (Santissima Concezione) arkkipiispaksi, joksi hänet asetettiin 12. marraskuuta. Hän jäi eläkkeelle 27. joulukuuta 2006.
Airi Koskimies

| Airi Koskimies> Henkilötiedot |
| --- | --- |
Koko nimi:  Airi Elli Koskimies (o. s. Heikinheimo, synt. Heikel
Syntynyt: 19. tammikuuta 1903 Keuruu
Kuollut: 28. joulukuuta 1985 (82 vuotta) Helsinki
Kansalaisuus:  Suomi
Ammatti:  voimistelunopettaja ja näytelmäkirjailija
Vanhemmat:  Oskari Heikinheimo ja Elli Fanny Cecilia Kepplerus
Puoliso:  Ragnar Heikel (k. 1927) ja Rafael Koskimies
Kirjailija
Salanimi: Vieno Kari
Tuotannon kieli: suomi
Aiheesta muualla
Löydä lisää kirjailijoitaKirjallisuuden teemasivulta
Airi Elli Koskimies (o. s. Heikinheimo, synt. Heikel; 19. tammikuuta 1903 Keuruu – 28. joulukuuta 1985 Helsinki) oli suomalainen voimistelunopettaja ja näytelmäkirjailija. Hän käytti myös nimimerkkiä Vieno Kari.
Airi Koskimiehen vanhemmat olivat lääkintöneuvos Oskari Fredrik Heikinheimo (aik. Heikel, 1873–1950) ja kuuromykkien opettaja Elli Fanny Cecilia Kepplerus (1870–1946). Hän  oli naimisissa vuonna 1927 yleisesikunnan toimistopäällikkö ja jääkärimajuri Atle Ragnar Teodor Heikelin (1892–1927) kanssa, joka sai surmansa 16. marraskuuta samana vuonna lento-onnettomuudessa Suomenlahdella. Airi Koskimies meni uudelleen naimisiin 1930 kirjallisuudentutkija Rafael Koskimiehen kanssa.
Airi Koskimies toimi voimistelunopettajana useissa helsinkiläiskouluissa sekä voimistelun tuntiopettajana Ebeneser-seminaarissa vuosina 1930–1971. Hän oli Suomen Naisten Liikuntakasvatusliiton lehden päätoimittajana ja suunnitteli sekä johti joukkue-esityksiä useissa voimistelujuhlissa. Koskimies kirjoitti myös useita voimisteluaiheisia kirjoja.
Näytelmiä

Juhannusaatto. 1955
Tyttöjä täss' on parhaita : liikuntaohjelmia ja pieniä näytelmiä. WSOY 1956, 2. painos 1959
Sessi seikkailee : lastennäytelmä. 1958
Taikakompassi : lastennäytelmä. 1961
Voittaja : nuortennäytelmä. 1961
Kadonnut jalokivi : lasten jännitysnäytelmä, jatko-osa näytelmääm Taikakompassi. 1964
Muita teoksia

Komentoharjoituksia ; kirj. Airi Koskimies ja Inger Karvonen (Tiililä). Suomen naisten liikuntakasvatusliiton julkaisuja 17. WSOY 1931, 1937
Laulu ja leikki : laulu- ja liikuntaleikkejä sekä voimisteluohjelmia pienokaisille ; kirj. Aino Saarelainen ja Airi Koskimies. Suomen naisten liikuntakasvatusliiton julkaisuja 19. WSOY 1932, 2. painos 1936
SNLL:n yleinen voimisteluohjelma Suomen voimistelun suurkisoissa 1938. Suomen naisten liikuntakasvatusliitto, Helsinki 1937
Iloa voimisteluun : ohjelmistoa koulu- ja seuravoimisteluun. WSOY 1938, 4. painos 1954
Leikkikäämme. WSOY 1946, 3. painos 1958
SNLL:n tyttöjen voimistelunäytöksen ohjelma kesän 1947 suurjuhlille. Suomen naisten liikuntakasvatusliitto, Helsinki 1946
SNLL:n voimistelunäytösohjelma tytöille ; piirt. E. Numminen. Suomen naisten liikuntakasvatusliitto, Helsinki 1948
Käsi kädessä : voimisteluohjelmia. WSOY 1950, 2. painos 1954
Leiki ja norjistu : voimisteluohjelmia lapsille. WSOY 1953
Leiki ja soita ; kirj. Aura Lahonen, Airi Koskimies ; kuv. Maija Karma. WSOY 1954
Perheen kotivoimistelu ; kuv. Sirkku Teräsvirta. WSOY 1959
Rytmileikkejä : liikuntasommitelmia lapsille ; kuv. Sirkku Teräsvirta. WSOY 1962
Suomen lotta - Katsaus lottajärjestön toimintaan ; kirjoittajat Airi Koskimies ja Rafael Koskimies, vinjetit piirt. Karin Koskimies. Weilin+Göös, Helsinki 1964
Rytmiliikuntaa ja liikunnan rytmiä ; kuv. Karin Koskimies. WSOY 1966
Iloisia rytmileikkejä : ideoita ja ohjelmia opettajille ; kuv. Karin Koskimies. WSOY 1977
All the Boys Love Mandy Lane

| All the Boys Love Mandy Lane |
| --- | --- |

Ohjaaja:  Jonathan Levine
Käsikirjoittaja:  Jacob Forman
Tuottaja:   Chad Feehan  Joe Neurauter  Felipe Marino 
Säveltäjä:  Mark Schulz
Kuvaaja:  Darren Genet
Leikkaaja:  Josh Noyes
Pääosat:   Amber Heard  Michael Welch  Whitney Able  Anson Mount 
Valmistustiedot
Valmistusmaa:  Yhdysvallat
Tuotantoyhtiö:  Dimension Films Occupant Films
Levittäjä:  StudioCanal UK Netflix Fandango at Home (käännä suomeksi)
Ensi-ilta:   2006-09-099. syyskuuta 2006 (Toronton elokuvajuhlat)  2008-08-011. elokuuta 2008 (Suomi)  
Kesto:  90 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
All the Boys Love Mandy Lane, esitetty myös nimellä Kaikki rakastavat Mandy Lanea on vuonna 2006 Toronton elokuvajuhlilla ensi-iltansa saanut Jonathan Levinen ohjaama ja Jacob Formanin käsikirjoittama kauhuelokuva.
Näyttelijät

| 0 | 1 | 2 |
| --- | --- | --- |
|  Amber Heard  | … |  Mandy Lane   |
|  Michael Welch  | … |  Emmet   |
|  Anson Mount  | … |  Garth   |
|  Whitney Able  | … |  Chloe   |
|  Edwin Hodge  | … |  Bird   |
|  Aaron Himelstein  | … |  Red   |
|  Luke Grimes  | … |  Jake   |
|  Melissa Price  | … |  Marlin   |
Aiheesta muualla

All the Boys Love Mandy Lane Internet Movie Databasessa (englanniksi)
JP-Musiikki

JP-Musiikki oli Jarmo Jylhän ja Erkki Puumalaisen vuonna 1979 perustama levy-yhtiö. Vuoteen 1987 saakka toiminut levy-yhtiö julkaisi toimintansa aikana satoja albumeita sekä 74 singleä. Yhtiön singletuotanto on julkaistu cd-muodossa kokoelmana JP-Musiikki – Kaikki singlet 1979–1987.
JP-Musiikin menestystuotteita olivat muun muassa Jaakko Tepon 1980-luvulla tekemät albumit sekä erilaiset huoltoasemakasettijulkaisut. 1980-luvun alussa yritys tuotti noin 300 000 c-kasettia vuodessa. Muita JP-Musiikin tunnetuimpia artisteja olivat tanssiyhtye Topi ja Toivottomat ja liikunnanopettajasta iskelmäartistiksi vaihtanut Robin. ÄKT:n tilastojen mukaan JP-Musiikin markkinaosuus vuosina 1984–1986 oli noin 5 % äänitteiden kappalemääräisestä myynnistä. Kotimaisten äänitteiden kohdalla yhtiön markkinaosuus oli suurimmillaan noin 10 %.lähde tarkemmin?
JP-Musiikin tuotannon pääpaino oli iskelmämusiikissa, mutta tuotantoa ilmestyi myös muista tyylisuunnista. Esimerkkeinä mainittakoon heviyhtye Sarcofaguksen levyt sekä Solid-lauluryhmän laulelmalevy.
JP-Musiikki määrättiin konkurssiin vuonna 1987. Myöhemmin samana vuonna hovi- ja korkein oikeus kumosivat konkurssin. Lopputulos kuitenkin oli, että yhtiön liiketoimintaedellytykset loppuivat vuonna 1992[vanhentunut linkki]tarvitaan parempi lähde.
Nykyisin yhtiön julkaisujen masteroikeudet omistaa Finedit, jolta vuokrattuna tuotantoa ovat cd-muodossa uusintajulkaisseet etupäässä Poptori ja Rocket Records.[lähde? ]
Ammunta kesäolympialaisissa 1896 – miesten 25 metrin palvelusrevolveri

| Ammunta Kesäolympialaisissa 1896 Miesten 25 metrin palvelusrevolveri |
| --- | --- |
Kisapaikka:  Kallithea
Kilpailupäivä(t):  10. huhtiikuuta 1896
Kilpailijoita:  16
Mitalistit
–  Kultaa:   John Paine (USA)
–  Hopeaa:   Sumner Paine (USA)
–  Pronssia:   Nikolaos Morakis (GRE)
| Ammunta kesäolympialaisissa 1896 > Kivääri | Ammunta kesäolympialaisissa 1896 > Kivääri | Ammunta kesäolympialaisissa 1896 > Kivääri |  |  |
| --- | --- | --- | --- | --- |
| 200 m sotilaskivääri |   | miehet |  |  |
| 300 m vapaakivääri |  | miehet |  |  |
Pistooli
| 25 m palvelusrevolveri |  | miehet |  |  |
| 25 m olympiapistooli |  | miehet |  |  |
| 30 m vapaapistooli |  | miehet |  |  |
Miesten 25 metrin palvelusrevolveri kesäolympialaisissa 1896 käytiin 10. huhtikuuta Kallithean ampumaradalla. Kilpailuun osallistui 16 kilpailijaa neljästä maasta. Kilpailiussa jokainen urheilija ampui kolmekymmentä laukausta viidessä kuuden sarjassa. Kilpailun voitti Yhdysvaltain John Paine, joka osui maaliin 25 kertaa. Hänen veljensä Sumner Paine sijoittui toiseksi. Amerikkalaisten käyttämät Colt-aseet olivat huomattavasti muiden kilpailijoiden revolvereja parempia.
Tulokset

|  Sija |   Urheilija  |  Osumat/Pisteet |
| --- | --- | --- |
|  1  |   John Paine (USA)  |   442 / 25   |
|  2  |   Sumner Paine (USA)  |   380 / 23   |
|  3  |   Nikolaos Morakis (GRE)  |   ei tied. / 23   |
|  4  |   Holger Nielsen (DEN)  |   ei tiedossa   |
|  5  |   Ioannis Frangudis (GRE)  |   ei tiedossa   |
|  6  |   Zenon Mikhailidis (GRE)  |   ei tiedossa   |
|  6  |   Georgios Orfanidis (GRE)  |   ei tiedossa   |
|  6  |   Pantazidis (GRE)  |   ei tiedossa   |
|  6  |   Patsouris (GRE)  |   ei tiedossa   |
|  6  |   Pavlos Pavlidis (GRE)  |   ei tiedossa   |
|  6  |   Aristovoulos Petmezas (GRE)  |   ei tiedossa   |
|  6  |   Platis (GRE)  |   ei tiedossa   |
|  6  |   Vavis (GRE)  |   ei tiedossa   |
|  DNF  |   Pantelis Karasevdas (GRE)  |   keskeytti   |
|  DNF  |   Sidney Merlin (GBR)  |   keskeytti   |
|  DNF  |   Sanidis (GRE)  |   keskeytti   |
Lähde:
All the Roadrunning

| All the Roadrunning Mark Knopfler ja Emmylou Harris |
| --- | --- | --- |

Studioalbumin tiedot
 Julkaistu: 25. huhtikuuta 2006
 Tuottaja(t): Mark Knopfler, Chuck Ainlay
 Tyylilaji: rock
 Kesto: 60.29
 Levy-yhtiö: Warner Bros.
Listasijoitukset
  17.
Mark Knopflerin muut julkaisut
| The Trawlerman’s Song EP 2005 | All the Roadrunning 2006 | Real Live Roadrunning 2006 |
Emmylou Harrisin muut julkaisut
| The Very Best of Emmylou Harris: Heartaches & Highways 2005 | All the Roadrunning 2006 | Real Live Roadrunning 2006 |
Singlet albumilta All the Roadrunning
 ”This Is Us” Julkaistu: 2006
All the Roadrunning on Mark Knopflerin ja Emmylou Harrisin duettoalbumi, joka julkaistiin 25. huhtikuuta 2006. Levy nousi Britannian albumilistan sijalle 8[lähde? ] ja Billboard 200 -listan sijalle 17.
Kappaleet

Kappaleet ovat Knopflerin säveltämiä, paitsi numerot 6 ja 9, jotka ovat Harrisin.
Beachcombing – 4.14
I Dug Up a Diamond – 3.38
This Is Us – 4.39
Red Staggerwing – 3.03
Rollin' On – 4.14
Love and Happiness – 4.22
Right Now – 3.33
Donkey Town – 5.42
Belle Starr – 3.06
Beyond My Wildest Dreams – 4.25
All The Roadrunning – 4.49
If This Is Goodbye – 4.44
Arvostelut

Metacritic: 63/100
AllMusic:
Entertainment Weekly: B–
Ammunta kesäolympialaisissa 1900 – miesten 300 metrin vapaakiväärin makuuammunta

| Ammunta kesäolympialaisissa 1900  |
| --- | --- | --- |
| 25 m olympiapistooli | miehet |  |
| 50 m vapaapistooli | miehet |  |
| 50 m vapaapistooli, joukkueet | miehet |  |
| Trap | miehet |  |
| 300 m sotilaskivääri, pysty | miehet |  |
| 300 m sotilaskivääri, polvi | miehet |  |
| 300 m sotilaskivääri, makuu | miehet |  |
| 300 m sotilaskivääri, asennot | miehet |  |
| 300 m sotilaskivääri, joukkue | miehet |  |
Miesten 300 metrin sotilaskiväärin makuuasentokilpailu kesäolympialaisissa 1900 käytiin 3. – 5. elokuuta. Kilpailuun osallistui 30 ampujaa kuudesta eri valtiosta jaettuna siten, että joka maasta tuli viisi urheilijaa. Jokainen ampui 40 laukausta ja maksimipistemäärä oli 400. Kilpailun voitti ranskalainen Achille Paroche.
Tulokset

| Sija | Nimi | Maa | Pisteet |
| --- | --- | --- | --- |
| 1 | Achille Paroche |  Ranska | 332 |
| 2 | Anders Peter Nielsen |  Tanska | 330 |
| 3 | Ole Østmo |  Norja | 329 |
| 4 | Léon Moreaux |  Ranska | 325 |
| 5 | Emil Kellenberger |  Sveitsi | 324 |
| 6 | Henrik Sillem |  Alankomaat | 317 |
| 7 | Auguste Cavadini |  Ranska | 316 |
| 8 | Paul van Asbroeck |  Belgia | 312 |
| 8 | Uilke Vuurman |  Alankomaat | 312 |
| 10 | Hellmer Hermandsen |  Norja | 308 |
| 10 | Viggo Jensen |  Tanska | 308 |
| 12 | Louis Richardet |  Sveitsi | 307 |
| 13 | Edouard Myin |  Belgia | 304 |
| 14 | Marcus Ravenswaaij |  Alankomaat | 303 |
| 15 | Charles Paumier |  Belgia | 302 |
| 16 | Lars Jørgen Madsen |  Tanska | 301 |
| 16 | Tom Seeberg |  Norja | 301 |
| 18 | Ole Sæther |  Norja | 298 |
| 19 | René Thomas |  Ranska | 295 |
| 20 | Solko van den Bergh |  Alankomaat | 292 |
| 21 | Franz Böckli |  Sveitsi | 289 |
| 22 | Olaf Frydenlund |  Norja | 287 |
| 23 | Alfred Grütter |  Sveitsi | 285 |
| 23 | Konrad Stäheli |  Sveitsi | 285 |
| 25 | Maurice Lecoq |  Ranska | 284 |
| 26 | Antonius Bouwens |  Alankomaat | 278 |
| 27 | Laurids Jensen-Kjær |  Tanska | 273 |
| 28 | Joseph Baras |  Belgia | 270 |
| 28 | Jules Bury |  Belgia | 270 |
| 30 | Axel Kristensen |  Tanska | 261 |
Ammunta kesäolympialaisissa 1900 – miesten 300 metrin vapaakiväärin joukkuekilpailu

| Ammunta kesäolympialaisissa 1900  |
| --- | --- | --- |
| 25 m olympiapistooli | miehet |  |
| 50 m vapaapistooli | miehet |  |
| 50 m vapaapistooli, joukkueet | miehet |  |
| Trap | miehet |  |
| 300 m sotilaskivääri, pysty | miehet |  |
| 300 m sotilaskivääri, polvi | miehet |  |
| 300 m sotilaskivääri, makuu | miehet |  |
| 300 m sotilaskivääri, asennot | miehet |  |
| 300 m sotilaskivääri, joukkue | miehet |  |
Miesten 300 metrin sotilaskiväärin joukkuekilpailu kesäolympialaisissa 1900 käytiin 3. – 5. elokuuta. Kilpailuun osallistui kuusi viiden ampujan joukkuetta. Jokainen kilpailija ampui 40 laukausta sekä pysty-, polvi- että makuuasennoista. Samoja pisteitä käytettiin myös neljään eri henkilökohtaiseen kilpailuun. Kilpailun maksimipistemäärä oli 6 000 ja sen voitti Sveitsi.